Vågsbygd VGS har i skoleåret 19/20 to ettårige kombinasjonsklasser hvor elevene har ulikt faglig nivå, progresjon og skolebakgrunn. Kombinasjonsklassene er et grunnskoletilbud for minoritetsspråklige elever i alderen 16-20 år med kort botid i Norge. Tilbudet er et samarbeid mellom Vågsbygd videregående skole, Kongsgård skolesenter og Fylkeskommunen. Elevene får tilpasset opplæring i alle fag og deltar i tillegg på Flexid; et bevisstgjøringskurs for ungdommer som vokser opp som krysskulturelle/flerkulturelle.